LAMPIRAN Lampiran 1: Sinopsis drama Mlarat! karya Idnas Aral Sinopsis drama Mlarat! karya Idnas Aral Diceritakan ada sebuah keluarga yang hidup disuatu daerah. Keluarga yang hidup dengan kekurangan. Bagong dan Marni adalah sepasang suami istri yang mengalami permasalahan ekonomi. Mereka memiliki anak Rini dan Samsul. Bagong yang terkena PHK dari pabrik tempat kerja sebelumnya. Bagong dan Marni kebingungan untuk mencukupi kebutuhan sehari-harinya karena mereka berdua tidak bekerja. Awal cerita datanglah Pak RT ke rumah Bagong dan Marni dengan maksud memberikan undangan kepada warganya yang kurang mampu. Di undangan tersebut tertera undangan sosialisasi Strategi Ekonomi kepada Keluarga Prasejahtera. Bagong dan Marni kebingungan dari maksud undangan tersebut, karena menyebutkan keluarga prasejahtera. Pak RT pun menjelaskan arti dari keluarga prasejahtera yang dimaksud adalah keluarga yang dianggap kurang mampu dalam memenuhi kebutuhan sehari-harinya. Dari hal tersebut menjelaskan bahwa keluarga Marni dan Bagong memang keluarga yang kurang mampu atau miskin. Mengetahui kursi yang ada di rumahnya tinggal satu, Marni pun berteriak seakan kaget dengan kondisi rumahnya sekarang. Bagong yang mendengar Marni berteriak pun kaget mengira ada apa-apa yang terjadi pada Marni. Dari hal tersebut timbullah pertikaian antara Marni dan Bagong. Marni merasa malu karena tetangga-tetanggganya mengetahui Bagong menjual barang-barang yang ada di rumahnya. Bagong menjual barang-barang yang ada di rumahnya karena terpaksa karena sekarang dia sedang menganggur. Marni marah-marah kepada Bagong karena Bagong tidak segera mencari pekerjaan. Pada suatu ketika dating teman lama dari Bagong yaitu Wardi. Wardi datang ke rumah Bagong karena mengetahui Bagong sedang mengalami masalah ekonomi. Wardi adalah teman
lama Bagong ketika ia melakukan kegiatan kriminal yakni mencuri. Mengetahui Bagong dalam keaadaan menganggur dan tidak tahu harus bagaimana, maka Wardi membujuk Bagong untuk melakukan pencurian lagi. Bagong menolak tawaran tersebut karena Bagong sadar bahwa kegiatan tersebut merupakan kegiatan yang salah. Pada suata ketika Samsul datang bersama Begog untuk menemui Bagong. Samsul datang bersama Begog karena Samsul baru saja kalah judi dan menggadaikan sepeda dari anak Begog yang juga teman dari Samsul sendiri. Kedatangan Samsul dan Begog tersebut bermaksud agar Samsul bisa menyampaikan dengan sendiri kepada Bagong atas perbuatannya tersebut. Setelah mengetahui perbuatan dari anaknya tersebut, Bagong marah kepada Samsul karena tidak melihat apa yang sedang dialami keluarganya. Begog menuntut Bagong agar bisa melunasi uang tebusan penggadaian tersebut merasa buntu dan tidak tahu harus bagaimana. Hingga pada akhirnya Bagong berpikir untuk menerima tawaran dari temannya, Wardi untuk melakukan pencurian. Pada akhirnya Bagong menerima tawaran Wardi untuk mencuri dan janjian untuk bertemu pada malam hari. Disaat Bagong dan Wardi melakukan pencurian ada warga yang mengetahui. Bagong tertangkap sedangkan Wardi lolos. Warga geram dan mengamuk sampai akhirnya membakar Bagong. Wardi yang mengetahui temannya diamuk oleh warga bingung harus berbuat apa, karena jika menolong sama saja dia bunuh diri. Sehingga ia datang menemui Marni dan memberikan uang dan menyampaikan permintamaafan dirinya kepada Marni. Tidak berselang lama ada telefon berbunyi yang ditujukan pada Marni. Marni mengangkat telefon dan bertertiak memanggil nama suaminya.
Lampiran 2: Riwayat Hidup Pengarang Idnas Aral berkenalan dan mulai aktif teater ketika berkuliah di UNS. Mengambil jurusan Sastra Indonesia (Angkatan 2010), lalu bergabung di UKM Teater Tesa. Sempat menjadi ketua dan menyutradarai kali pertama di kelompok kampus tersebut. Tahun 2013, bersama beberapa kawan mendirikan Teater Sandilara. Menjadi sutradara dan penulis lakon di kelompok tersebut hingga sekarang. Beberapa karya kalonnya antara lain; Lelayu (2014), Sketsa Punakawan Bubar (2014, UTEK; Universitas Tengkulang dan Pelawak (2014), Dan Bulanpun Tak Datang (2015), Mlarat! (2016), Omah-omah (2016), Sri! (2017), Karna Tanpa Tanding (2017), Hari Gentayangan Nasional (2018), Aguama (2019), Risalah Mabuk oleh Pemabuk (2019), Mbah Pon (Juara 1 Penulisan Lakon Festival Sastra Jawa Tengah 2019), Gong (Autosaved) (2020), Kost Bebas Campur (Nominasi ke-3 Prasidatama 2021).
Buku yang sudah diterbitkan; naskah lakon Sri! (2017), Tentang Ketidakpastian (kumpulan cerpen dan lakon pendek, 2018), Catatan Gumam (2020), Lelaki yang Tinggal di Selangkangan Kota (kumpulan cerpen, 2020). Karya Penyutradaan Idnas Aral: 1. Mengapa Kau Culik Anak Kami karya Seno Gumira Ajidarma. Bersama Teater Tesa, di Sanggar Teater Tesa, FSSR UNS (2012) 2. Geng Toilet karya Sosiawan Leak. Bersama Teater Sandilara, di Dukuh Pabrik, Wirun, Mojolaban, Sukoharjo dan di Dukuh Dawan, Gaum, Tasikmadu, Karangnayar (2013) 3. Romlah karya Idnas Aral. Bersama Teater Sapu Lidi SMA N 1 Klaten, Juara 2 dan Aktris Terbaik dalam Lomba Drama Tradisi 2013 yang diadakan Universitas Widya Dharma Klaten (2013). 4. Lelayu karya Idnas Aral. Bersama Teater Sandilara. Di Gedung Pertunjukan Kampus Mesen, di Dukuh Dawan, Gaum, Dawan, Tasikmadu, Karanganyar, di Perumahan Madegondo, Solo Baru dan di Halaman Kantor Kelurahan Salam, Karangpandan, Karangnanyar (2014) 5. UTEK: Universitas Tengkulak dan Pelawak karya Idnas Aral. Bersama Teater Sapu Lidi SMA N 1 Klaten (2014) 6. Narti Sida Mangkat karya Idnas Aral. Bersama Teater Sapu Lidi SMA N 1 Klaten. Juara 2 Lomba Pentas Seni 2014 yang diadakan STIKES Muhammadiyah Klaten (2014). 7. Suatu Ketika karya Irwan AR. BersamaTeater Sandilara. Pentas di Sanggar Teater Tesa serta Juara 1 Festival Kala Monolog di Makasar (2015). 8. Dedolanan karya Idnas Aral. Bersama Teater Dalan Cilik . Pentas di acara Gerilya Budaya dan di Dukuh Pabrik, Kelurahan Wirun, Mojolaban, Sukoharjo (2016). 9. Mlarat! karya Idnas Aral. Bersama Teater Sandilara, dipentaskan keliling kampung Karanganyar dan Sukoharjo, serta Juara 3 dan actor terbaik dalam Lomba Teater Basa Jawa Tingkat Umum se-DIY, Jaterng & Jatim Balai Bahasa Yogyakarta (2016). 10. SRI! Karya Idnas Aral. Bersama Teater Sandilara. Pentas di Sanggar Teater Ruang, Surakarta dan di Sanggar Sayap Jendela, Bojonegoro (2017). 11. Hari Gentayangan Nasional karya Idnas Aral. Bersama Teater Sandilara. Pentas di acara Delik Expo (FH UNS) dan di acara Tancap Layar (Sanggar Teater Tesa) (2018). 12. Aguama karya Idnas Aral. Bersama Teater Tesa dipentaskan di Sanggar Teater Tesa, FIB UNS (2019).
13. DOM karya Bambang Widoyo SP. Bersama Teater Sandilara. Pentas di Rumah Mbah Paiman, Dusun Dani RT 02/XI, Pereng, Mojogedang, Karangnayar, di Sanggar Teater Tesa, dan pentas penutup Festival Drama Pelajar 2019, Gedung Wanita Batang, Jawa Tengah (2018-2019). 14. Mlarat! karya Idnas Aral. Bersama Teater Sandilara. Pentas di Triyagan, Mojolaban, Sukoharjo (2019). 15. Gong (Autosave) karya Idnas Aral. Bersama Teater Sandilara. Pentas di Kedai Alang-Alang, Surakarta dan di Kedai Jong Java, Beton Kulpn, Ngombakan, Polokarto, Sukoharjo (2020). 16. Mijah dan Tarjo karya Idnas Aral. Bersama Teater Sandilara. Pentas di Panana Coffee Bejen, Kec. Karanganyar, Karanganyar, Jawa Tengah (2021). Lampiran 3: Wawancara dan Foto Wawancara pada 15 Oktober 2022 dengan Idnas Aral (Penulis dan sutradara naskah drama Mlarat!) 1. Naskah drama Mlarat! bertemakan apa? Naskah drama Mlarat! ini bertemakan kemiskinan. 2. Naskah drama Mlarat! ditulis pada tahun berapa? Nasakh drama Mlarat! ini awalnya ditulis pada tahun 2016 namun ada penyempurnaan atau penambahan tokoh pada tahun 2019. Perubahan tersebut tidak mengubah inti dari cerita yang disampaikan. 3. Naskah drama Mlarat! sudah berapa kali dipentaskan? Naskah drama Mlarat! sudah sering dipentsakan. Pementasan juga beberapa kali dilakukan didesa-desa. 4. Apa latar belakang menulis naskah drama Mlarat!? Latar belakang menulis naskah drama Mlarat! ini karena saya melihat kasus-kasus kemiskinan yang ada disekitar, dari adanya kemiskinan tersebut terdapat salah satu dampak dari kemiskinan tersebut yaitu terjadinya tindakan kriminal.
FOTO PENULIS DENGAN IDNAS ARAL (PENULIS DAN SUTRADARA NASKAH DRAMA MLARAT!) Lampiran 4: Naskah Drama Mlarat! karya Idnas Aral MLARAT Anggitanipun: Idnas Aral Para Paraga: 1. Bagong 2. Marni 3. Wardi 4. Samsul 5. Begog 6. Pak RT 7. Sari 8. Rini PROLOG Ning ngarep omah utawa ning ngarep panggung peméntasan. Pak RT:
Assalamu'alaikum...... Marni: Walaikumsalam......, Pak RT. Mangga, Pak, pinarak..... Pak RT: Pun mboten susah, ten mriki mawon. Rada kesusu iki. Anu, ngko bengi, Mas Bagong diundang nang kelurahan, nggih. Marni: Oo, nggih-nggih... Pak RT: Lha keperluané Sosialisasi...... (Maca kertas undhangan sing dicekel ning tangané) Strategi Ekonomi kepada Keluarga Prasejahtera. Lha iki undhangané. Marni: Pra sinten ndhèk wau pak? Pak RT: Pripun? Marni: Wau ngendikané Pak RT, keluarga pra....sinten? Pak RT: Ooh, Keluarga Pra-Sejahtera.... Marni: Ooo, klintu ngoten pak. Sanès mriki. Pak RT niki pripun kaliyan wargané dhéwé kok lali kaliyan naminé. Pak RT: Lhoh klèru piyé? Marni: Nami bojo kula niku Prastowo, komplité Bagong Prastowo. Sanès Prasejahtera. Pak RT: Woo, salah tampa iki. Marni:
Lha nggih...sanès dinggé mriki niku undangané. Pak RT: Oraaaa. Undangan iki bener nggo kéné. Sing salah tampa kuwi sampéyan. Marni: Salah pripun, mosok kula lali kaliyan asmané bojoné dhéwé. Pak RT: Iki lho wacanen, isa maca ta? Marni: Nggih saget ta, Pak. Pak RT: Iki lho ― kepada.... sinten niki mang waca. Marni: Bp. Bagong. Pak RT: Lha berarti bener bojomu ta? Marni: Inggih. Nanging sing niki lho, Pak ― Sosialisasi Strategi Ekonomi kepada Keluarga..... niki mang waos... Pak RT: Prasejahtera. Marni: Lha, bojo kula niku Prastowo. Lha nika, dirasani wongé njedhul. Bagong teka saka lelungan. Bagong: Lhoh Pak RT, kok mboten mlebet? Mar, kok ora mbok pinarakké ki kepiyé? Marni: Pak RT salah alamat kok, Mas... Bagong: Salah piyé?
Pak RT ngelus dhadha, ngampet nesu. Marni: Pak kula tutugné nyapu ten mburi riyin nggih? Pak RT: O nggih... Marni mlebu omah. Bagong: Mangga Pak, pinarak... Pak RT: Ora sah. Langsung waé ya, aku selak ngubengké undangan nèng nggoné liyané. Bagong: Undangan napa? Pak RT: Iki wacanen dhéwé. Ketimbang aku dikira salah alamat menèh. Bener nggo kowé ta? Bagong: Nggih leres nggé kula, nanging niki maksudipun napa, Pak? Pak RT: Maksudé ya kowé kon teka nang kelurahan mengko bengi bar ngisak. Perluné arep ana sosialisasi. Bagong: Lha nggih keluarga prasejahtera niku napa? Pak RT: Oh, prasejahtera kuwi artiné ― pra kuwi artinya sebelum, sejahtera kuwi tegesé raharjo. Lha dadiné yèn digabung tegesé durung raharjo utawa ijik kekurangan. Bagong: Lha kurang napa ta keluarga kula? Bapak, ibuk, anak ijik komplit. Omah nggo mlumpuk ya ana, ra ketang èlèkèlèkan, penting ora klambrangan. Pak RT: Kurangé ora nggon babagan kuwi. Prasejahtera sing dimaksud nèng kéné kuwi kasarané keluargamu secara ekonomi dianggep kurang penghasilané, kurang isa nyukupi butuhé utawa...mlarat. Bagong:
Oalah Pak-Pak, nèk mlarat kula ngertos, pancèn kula niki mlarat dados nggih mboten salah alamat. Lha mbok cetha ngoten mawon, lha thik ndadak nganggo istilah napa wau? Prasejahtera! Durung Raharja! Auwah, thik mbulet. Mbok uwis ditulis ngené; Sosialisasi Strategi Ekonomi kepada Keluarga Mlarat! Pak RT: Karepé pemerintah kuwi nganggo istilah sing ora ngisinngisinké. Jenengé undangan kuwi ya nganggo unggahungguh, ya kudu milih istilah sing pener. Bagong: Lha undangan niku rak kudu cetha ta pak. Pak RT: Jenengé bebrayan kuwi ora cukup gur cetha, ora gur blaka, nanging ya kudu diklamebeni unggah-ungguh. Lha nèk gur gacuk cetha, mbok uwis diumumké nganggo toa mesjid ―PENGUMUMAN-PENGUMUMAN WONG-WONG MLARAT AYO NGUMPUL NANG KELURAHAN! Lha rak malah gawé wirang uwong ta. Bagong: O, nggih-nggih (karo cengingas-cengingis). Pak RT: Lha.... Wis ngko nang kelurahan mestiné dijelaské kanthi cetha. Intiné nang catetané pemerintah keluargamu kuwi kelebu nang kategori PRA-SEJAHTERA dadi diundang nang kelurahan arep dikèki.... Bagong: Kesejahteraan?! Dikèki karaharjan! Inggih ta? Pak RT: Ora.... Kok dikèki kesejahteraan piyé ta? Bagong: Lhoh kok mboten? Lha napa susah-susah nyateti uwong ― iki kelebu prasejahtera, catet! Kaé yo kelebu, centhang! Bagong kuwi ya pra-sejahtera, cathet! Terus bar dicathet,dikèki undangan kados niki, inggih ta? Lha terus wong-wong prasejahtera kuwi dilumpukné nang kelurahan mestiné bèn dha dadi keluarga sejahtera ta, Pak? Pak RT: Lha ya iya, pancèn ngono tujuané. Bagong:
Nggih empun. Mang paringi kesejahteraan, paring karaharjan, mangké kula kaliyan sedulur-sedulur prasejahtera isa dadi keluarga sejahtera. Ngoten ta? Pak RT: Iya, kuwi tujuané, tujuan jangka panjangé. Iki ngko sosialisasiné dhisik. Dikandhani dhisik. Bagong: Dikandhani babagan mlarat? Pak RT: Iya, kaya ceramah ngono kaé... Bagong: Alah Pak, wong mlarat kok dikandhani babagan mlarat. Wong kéné ki wong mlarat ora gur mudheng malah wis nglothok, wong sakbendinané uwis nglakoni mlarat kuwi mau. Nanging rapapa, sak ora-orané éntuk roti ta, Pak? Pak RT: Uwis cetha kuwi. Bagong: Lha ya kuwi karaharjané sing diwènèhké (semu ngécé). Pak RT: Uwis pokoké aku wis mènèhké undangan iki ya, usahakna teka ya... Bagong: Inggih, Pak. Matur nuwun karaharjanipun.... Pak RT rada mangkel banjur lunga. BABAK 1 Nang njero omah sing peraboté gur gari kursi siji. Marni: Mlaraaaaaaaaaaaaat!!!! Lampu panggung murup amarga bengokané Marni. Marni kétok anyel nyawang kursi. Bagong mlebu. Bagong:
Ènèk apa ta, Mar? Marni nduding kursi. Bagong: Ngapa kursiné? Marni: Mlarat! Bagong: Mlarat? Sapa sing mlarat? Marni: Ndadak takon, sapa menèh yèn dudu awaké dhéwé ta, Masmas? Saiki ora gur tangga-tanggané dhéwé sing weruh yèn awaké dhéwé ki mlarat, pemerintah ya uwis ngerti ― tegesé sak Indonesia uwis ngerti. Bagong: Ah kowé waé sing mlarat, aku kok ora ya. Marni: Nyatané kowé éntuk undangan nang kelurahan ngono thik, aku kok ora ya? Apa rung tau ngilo ta kowé mas! Kowé kuwi mlarat, Mas. Mlaratku, mlaraté anakmu kuwi lantaran mlaratmu kuwi. Ngilo kana! Isa-isané ngomong aku kok ora ya. Bagong: Piyé le arep ngilo ta, wong kacané waé wis moksa dadi segaterus diuntal karo Betara Kala. Lha iki Betara Kala-né (nduding awaké dhéwé), kuwi Betari Kala (nduding Marni), lan siji menèh anaké dhéwé merga jik cilik jenengé Betiri Kili apa ya? Marni: Nggumun aku, Mas ― isa-isané kahanan kaya ngené mbok nggo geguyon ta, Mas. Bagong: Lha iya mending digojègi! Tinimbang kowé, mbok bengoki ― mlarat! mlarat! Kaya mbengoki maling waé. Apa bèn tangga-tangga mara nggawa gebuk ― endi mlaraté, endi mlaraté, digebug waé ndhasé! Ngono? Marni: Lha apa ra padha waé?
Bagong: Apané? Marni: Ya mlarat, ya maling, kuwi padha waé! Bagong: Wo!! Itung-itungan ngawur kuwi! Ya jelas béda! Wong mlarat kuwi ora salah, wong maling kuwi salah! Marni: Nanging padha-padha kudu diusir ka ngomah, malah yèn perlu diusir ka negara iki. Bagong: Tetep waé béda! Maling kuwi ngrugekné wong liya, yèn mlarat kuwi.... Marni: Ngisin-ngisini! Isin aku Mas, yèn terus-terusan ngéné iki. Mau nang ndalan aku ditakoki karo Yu Wah ― éh, bojomu saiki juragan mebel ta? Minggu wingi ngedol méja karo lemari, mau ésuk nawakné kursi. Isin aku Mas, rasané. Bagong: Mbok uwis diamini, sapa ngerti sukmbèn bojomu iki isa dadi juragan mèbel tenan. Ya ra? Kaya Pak Yamdi Tunas Jaya, juragan tur Jawa sisan, apa ra péngin kowé? Sukmbèn dhéwé tuku mobil sing apik, sing anyar. Terus dhéwé ngko jalan-jalan, liburan, holiday! (Marni digèrèt Bagong dilebokné nang mobil khayalané) Lawangé mobil ditutup sing banter, bèn tangga-tangga dha krungu, dha serik kaé! Jeglung, lawang sing kiwa: jeglung. Oiya, Mar, kowé mau diécé sapa? Marni: Yu Wah... Bagong: Langsung belokké omahé Yu Wah, ciiiiiiiiit!!!! Lha kaé Yu Wah! Halo Yu Wah! Dhadhaaaaa! Sik ya aku arep liburan, jalan-jalan, holiday!!!!!! Ngèèèèèènggggg. Oiya, Jolipes kaé ya gawéné ngécé kowé, langsung belokké omahé Jolipes, ciiiiiiit! Halo Jo, ngapa? Mobilku apik ta? Iki mobil larang, mobil sport! Sik ya aku mèh jalan-jalan, cekikikikik jreng!!! Tur kuwi suk mbèn. Saiki kowé ora usah isin, perabot sing dak dol kuwi dudu malingan, kowé rak ya ngerti ta? Marni: Terus mèh ngasi tekan kapan ngéné iki terus? Gur ngedalngedol barang, saiki gur gari kursi siji iki, ya arep mbok dol? Bagong:
Gusti Allah mboten saré! Nggih, ta, Gusti? Jenengan mboten saré, ta? (Nirokné swarané Gusti Allah) nggih.... Lho?!? Marni: Wis ngerti! Karepku ki sampéyan mbok obah! Ora gur njagakké ora saréné Gusti. Bagong: Lha rumangsamu ki ngedol kursi kuwi apa ora nganggo obah? Ora gur obah nganggo njunjung malah. Marni: Karepku ki usaha! Bagong: Kuwi ya apa ra usaha? Marni: Usaha liyané, ora gur nggolèk gampangé. Mikir dawa! Sukmben mèh piyé nèk kursi sing gur gari siji iki ya wis katut kelempit! Ora wareg weteng yèn gur mbok kojahi gusti ora saré! Bagong: Karepku ki mbok ya tetep disyukuri dhéwé ora mati kaliren. Marni: Wareg sik lagi syukur! Saiki wektuné mikir kenceng aja gur mbok kendhoni nganggo tembung syukur. Jenengé wong urip kuwi butuh mangan! Aku butuh mangan, sampéyan butuh mangan, anakmu ya butuh mangan! Dinggo mangan kuwi butuh dhuwit lha nggo ngétukké dhuwit kuwi..... Bagong: Ah uwis ta! Aja ngumbar sambat terus, panas nang kuping! Panas nang ndhas. Piyé carané aku mikir yèn sirah iki panas? Aku ki ya lagi mikir piyé carané éntuk gawéan menèh! Tur ora sudi yèn dadi buruh pabrik menèh! Pabrik ki asu! Wis pirang-pirang tahun aku karo kanca-kanca nyambut gawé tenanan entek-entekané gur ditendhang! Ndladhuk! Diganti mesin-mesi karo tenaga ahli saka luar negeri! Oalah apa ora lara iki ati, gur dadi buruh waé dianggep ora becus dianggep ora isa dadi kudu diganti buruh ka luar negeri! Wong ya pirang-pirang taun pabrik ya isa mlaku produksiné, ya isa dadi sugih juragané, ora ana masalah apa-apa, ngerti-ngerti buruh-buruh dicopoti! Nèkgur dadi buruh, wong Indonesia ki apa wis ora mampu? Marni: Héh mas, wong mlarat kaya akdhéwé iki wis rasah ngeboti ati ― penting nyambut gawé sik, urusan ati kèri. Bagong:
Kowé isa ngomong ngono, kowé ora ngrasakké og! Marni: Aku nyat ora ngrasakké lara atimu, Pak ― ning aku isa ngrasakné sing jenengé luwé! Keluargamu sing kena akibaté yèn sampéyan ora ndang gumregah ngrampungi urusan pangan. Bagong: Lha umpama-a ndhisik sawah warisan ora dak dol, ra bakal dhéwé ngasi bingung urusan sega ngéné iki. Sakjané aku ndhisik wis wegah-wegah tenan, kowé malah mbélani Samsul. Saiki ndi kendharaané sing dituku saka ngedol sawah? Wis ora ana wujudé, ta? Sawah wis ora nduwé, kendaraan ya wis ora ana. Marni: Lha apa arep ngeboti sawah tur anakmu minggat? Gelem ngono kowé? Bagong: Minggat ya bèn minggat. Malah bèn ngerti aboté urip ki kepiyé, bèn ora ngumbar kepinginan terus. Marni: Sampéyan ya aja ngumbar rasa getun terus-terusan, malah dadi ngebot-ngeboti laku. Saiki awaké dhéwé kudu piyé? Bagong: Saiki...aku gawèkna wédang sik waé. Marni: Huh, wong og nganyelké! (Mrengut karo lunga). Bagong: Ndadak mrengut barang. Gawèkné wédang nggo bojoné kuwi ibadah, nha ibadah kuwi éntuk ganjaran, nha ganjaran kuwi isa teka yèn ibadahé dilakoni kanti tulus ikhlas. Akdhéwé iki wis kangèlan ngoyak donya mosok akérat ya arep ora kecandhak. Marni: (Njedhul gawa wédang) Walahlahlah, Pak Ustad lagi ceramah babagan ngibadah ki ceritané? Kuduné Pak Ustad nggih ngertos, yèn nyambut gawé kuwi ya ibadah. Mangga wédangé, Pak Ustad... ajeng diparingké pundi niki? Kula bingung merga omahé jenengan niki kok mboten ènten méjané! Bagong: Ooo, no problim. Lèsèhan mawon dong, mriki..mriki.. (karo nggelar klasa).
Marni: Nèk ènèk tamu pa ya arep dijak lèsèhan... (karo ngelungké wédang). Bagong: Yak, matur nuwun. Ora masalah, wong jawa kuwi malah luwih seneng lèsèhan ketimbang lungguh nang kursi. (Ngombé wédang) Ah segeré... Marni sajak ngati-ati. Merga arep ngomong babagan sing wigati lan sensitif. Marni: Mas kétoké aku dak nyambut gawé waé. Wegah aku nèk terusterusan gur ngedal-ngedol barang dinggo nyambung ambegan ngéné. Bagong gur meneng. Marni: Héh, Pak... (Bagong ijik meneng) Mbuh sampéyan setuju apa ora pokoké menengé sampéyan iki dak anggep iya. Tur menèh iki kabèh ya dinggo awaké dhéwé. (Bagong tetep meneng) Ash mbuh! Dijak rembugan apik-apik malah mbisu. Marni karep nglungani nanging mandeg kawektu bagong dehem. Bagong: Ehem, nyambut gawé nangndi? Marni: Nèng selèpané Mas Pono... Bagong: Lha rak tenan ta! Wis dak bethèk entèk-entèkané nanggoné wong kuwi! Marni: Apa salahé ta, Pak? Bagong:
Lha apa ra ana nggon liyané ta, Bu? Marni: Lha rumangsamu golèk gawéan kuwi gampang? Iki mumpung ana sing nawani. Bagong: Ya aji mumpung tenan! Sing wèdok golèk gawéan sing lanang isa ngekeki dalan. Aji mumpung tenan iki, isa éntuk gawéan sinambi glenikan. Marni: Oalah gusti.... Éling, Mas, éling! Isa-isané sampéyan nuduh aku kaya ngono? Pikiranku ki gur piyé carané isa éntuk dhuwit, amarga sampéyan lagi ora cekel gawé, ora ana pikiran reget kaya ngono! Yèn sampéyan wis nyambut gawé ya ora bakal aku nampa gawéan kuwi, merga aku ya ngerti nèk bakalé kowé mikir neka-neka. Bagong: O lantaran saiki bojomu ora isa diandelké, kuwi? Ha-a? Saiki kowé dadi wani? Marni: Wani apa? Wani apa! Bagong: Pono kaé jik seneng kowé, Mar! Rasah éthok-éthok ra ngerti! Marni: Kuwi rak gur pikiranmu, pikiran èlèkmu! Bagong: Lhoh yèn ora seneng, ngapa dhèké nawani gawéan nang kowé? Ngono kuwi apa jenengé yèn ora golèk kesempatan? Marni: Dadi wong ki mbok aja suudon terus, mbok ya mikir apik, mikir yèn menungso kuwi ndhuwé sipat nulungi sedulur. Dadi wong ki mbok sing longgar atiné! Pokoké aku arep nyambut gawé, yèn sampéyan kepéngin aku ora nyambut gawé ya sampéyan sing obah ndang golèk gawéan! Titik! (Banjur metu). Bagong: (Mbengok semu nyindir) Gawéyan ya gawéyan. Bojomu iki nyat rung isa éntuk gawéan, ning bojomu iki ora goblok, Mar! Aku isa mbédhakké endi gawéyan endi kesempatan. Gawéan karo glenikan mengenang masa muda, iyaaaa?!!! Swara perabot dibanting: mak krompyang.....
Bagong: Ya bantingen kana, remukna kana, suk tuku menèh ya sing anyar, sing luwih apik nèk wis éntuk gaji ka pagawéyanmu nggoné Pono! Perabot dibanting menèh, Bagong marani Marni. Panggung kosong. Ana swara bantingan, ana swara wong padu, ana swara gamelan. BABAK 2 Swara padudon ijik krungu kawektu Rini (anaké Bagong) karo kancané (Sari) mlebu ngomah. Krungu swara paduné Bagong karo Marni nggawé Sari rada kikuk. Rini: Ayo mlebu, Sar. Rasah digagas pancèn omahku meriah ngéné iki. Sari: Kula nuwun.... Ana perabot sing mlumpat mlebu panggung, Rini saya kikuk. Sari: Aku dak balik waé ya, Rin. Rini: Dudu kowé ya sing dibandem, héhé (karo njupuk tutup manci sing mabur kuwi mau). Pancèn ngéné iki, Sar, kahanan keluargaku. Hiburané ya ngéné iki. Sari: Ah, ra penak aku. Sésuk waé aku dak réné menèh. Rini: Éh, aja.... (Mbengok) Pak...., Buk..., iki ènèk kancaku, sinétroné dipatèni dhisik! Swara padudon nang mburi langsung mandheg. Rini: Lho uwis dak patèni sinétroné. Rémoté ki pancèn nang kéné (nduding lambéné dhéwé). Saiki uwis kepénak tho? Sari:
Ah kowé kuwi, malah saya pekéwuh aku. Rini: Pekéwuh ki kenapa, wong kowé ora salah apa-apa kok. Tur menèh kahanan ngéné iki wis lumrah nang keluargaku. Yèn ora ngono malah ora gayeng, rasané sepi merga ya ra nduwé tipi. Dadiné ya nggawé drama dhéwé kaya kuwi mau. Uwis pokoké dipenakké, anggep waé omahé dhéwé. Sari gur mesem kecut. Rini: Wis sak lumrahé yèn kowé kaget, tur aja dadi ra kepénak atimu. Kuduné sing ra kepénak ki aku, apa ya ana tamu teka disuguhi tutup panci mabur. Sepurané ya, Sar? Sari: Aku rapapa, Rin, gur mau rada kagèt. Rini: Ya wis. Ngombé apa? Sari: Ora sah répot-répot, Rin. Rini: Ora papa. Gawékké wédang tèh ya? Sari: Éh, Rin.... Rini: Ngapa? Sari: Anu, ééé. Metu waé yo. Rini: (Meneng sedhéla). Oh ya wis, dak salin sik. Sari: Éh Rin, sori ya.... aja dadi atimu. Kepéngin metu nang njaba waé. Rini: Iya rapapa, nanging dak salin dhisik, ganti klambi dolan. Kowé mèh salin sisan po ra?
Sari: Ora sah, mengko mampir nang ngomahku sik. Terus dak jak nemoni Rudi ya, aku péngin apikan karo Rudi. Rini: Wooo aku mudheng! Gara-gara weruh pak-bukku padu kowé dadi kèlingan karo yangmu sing lagi mutungan. Sari: Ora ya... Rini: Alah ngaku waé rapapa. Gara-gara krungu swara padudon sing rakepénak dirungokké kowé lagi krasa ta yèn nesu-nesunan kuwi ora apik. Lagi sadar ta karo welingku wingi ― crah agawé bubrah, rukun agawé santosa! Sari: Isa-isané nggathuk-nggathukné sak senengé udelé dhéwé. Wong aku gur kangen biasa. Rini: Biyuh-biyuh, saiki waé ngomong kangen. Ndhèk wingi, nèng parkiran, lali kowé karo omonganmu nang Rudi? Sari: Apa? Rini: (Nirokké Sari: dikemayu-kemayukné, karo Rudi: digagahgagahné). (Dadi Rudi) Sar, ya mung sliramu sing dak sayang. (Dadi Sari) Jenengé seneng kuwi ana umuré, kaya ta mati. Yèn pancèn aku uwis kentèkan umur nang atimu, akonana waé, Rud! (Dadi Rudi) Sar, sigaren dhadaku yèn kowé wis ra percaya omonganku. Tontonen nang njero dhdha iki, gur ana jenengmu siji. (Dadi Sari) Gombal! Terus kowé ngipatké tangané rudi sing lagi nyekel tanganmu. Pyat.....
(karo mraktèkké). Terus klepat lunga. Rudi ndingkluk arep nangis tur isin. Rampung ketopraké! Sari ketok kisinan. Rini: Uwis rasah isin, pancèn kudu ngono kuwi kok, Sar. Yèn ora nganggo ngono kuwi rasané dadi ampang lan mboseni. Ngono kuwi jenengé kembang padudon. Tur menèh pancèn tangané wong lanang kuwi kadhang kala kudu nganggo dikipatké bèn wong-wong lanang kuwi ngerti nèk wong wadon kuwi ndhuwé aji, tangan-tangan kemproh nèk mèh nggandhèng kudu wijik dhisik. Ya apa ra? Sari: Ash mbuh, Rin, malah kowé dadi nggedebus ngono. Rini: Lhoh tenan kuwi, nèng nggon tari kaé ya ènèk perlambangé, kawektu adégan gandrungan. Sanajan tokoh ksatria karo putriné padha-padha tresnané, tur penari putri kudu nganggo mlayu mrana sik, diparani mrana, terus srisik mrono, parani menèh, kipatké tangané, kipatké sampuré, ora langsung gelem! Terus gacuk gabrus-gabrus. Sanajan tresna wong wadon kudu ndhuwé rega, ndhuwé harga diri, awaké dhéwé sik sing kudu ngregani. Kudu nganggo wegah, kudu nganggo jual mahal, yèn perlu.... Sari: Oiya kucing nang ngarep omahku nèk mèh kawin nganggo kerah dhisik... Rini: Mbahmu kuwi! Kéné ngomongké tari gandrungan kono ngomongké kucing ndalan! Sari: Yo ben! Wis gèk ndang salin kana. Aku selak péngin ketemu Kangmas Rudi iki. Rini: Wooo dhasar kucing ndalan! Kangen yo kangen, tur mosok ra ana angin ra ana udan ngerti-ngerti kowé sing ngajak ketemu. Sari: Lha terus piyé? Rini: Ngené waé ― kowé télpun-a Bowo, réka-réka kon ngajak Rudi nang Es Juice Plengeh, lha mengko dhéwé ya rana réka-réka ra ngerti. Dadi ketemuné digawé kaya ora sengaja. Sari: Oiya-iya bener kuwi.
Rini: Dadi kowé ra kélangan rai, aku kelegan ati isa ketemu mas Bowo. Sari: Pinter ya kowé, ya wis salin kana. Rini mlebu kamar. Sari: (Grenengan dhéwé) Paduné ya gur arep ketemu Bowo waé, ndadak kojah dawadawa, oalah Rin-Rin, lamisé..... Bagong njedhul. Bagong: Lhoh rung digawèkné wédang, ta? Piyé ta Rini kaé. Rin......, kancamu kok ra mbok gawèkké wédang ki piyé? SWARA Rini: (Saka mburi) Uwis arep lunga kok.... Bagong: Wéh, iya ta, Ndhuk? Sari: Inggih, Pak, ajeng medal riyin, Niki wau namung ngeterné Rini salin klambi. Bagong: Lha kok kesusu men.... Rini: (Njedhul uwis salin) Iya kesusu, nang kéné hawané sumuk!! Sari: Mboten ding, Pak. Niki selak ditengga réncang. Ngga pareng riyin..... Bagong: Oiya, ngati-ati.... Sari saliman pamit banjur metu. Rini arep metu tur balik menèh. Rini:
Oiya, Pak, sesuk aku uwis kudu mbayar SPP, yèn ora aku ora isa mèlu ujian minggu ngarep. Bagong: Iya.... Rini: Tenan lho, Pak. Wingi ya ngomong iya ning jebul ra ana... Bagong: Iya-iya uwis rasah mbok pikir.. Rini: Rasah dipikir piyé og, kudu sésuk lho.. Bagong: Iya! kandhani iya! Masa depanmu kuwi wis dak pikir. Ngko bengi aku nang kelurahan éntuk kesejahteraan. Rini: Ya wis... Bagong: Kowé mèh dolan nang ndi? Rini: Mèh mikir masa depan! Bagong: Woooo! Swara gamelan nutup babak uga mbukak babak selanjuté. BABAK 3 Wardi mara tamu nang omahé bagong. Wardi: (Saka ngarep omah) Kula nuwun... Bagong: Ash ki sapa menèh... Nggih mangga... (Mbukakké lawang) Oh kowé, Di. Ènèk apa? Mlebu-a...
Wardi: Ngapa, Gong? Kok raimu mbesengut pating kerut! Sajaké ora pas iki wektuné nggo mara tamu? Bagong: Ah ora! Ayo mlebu. Lèsèhan waé ya... Wardi: Kok sajaké omahmu kaya tambah jembar ya, Gong? Bagong: Rasah ngécé! Tambah jembar apa, tambah longgar ha-a! Wardi: Oiya ding. Iki nèk nggon acara tipi kaé disebut konsèp penataan rumah minimalis. Bagong: Asu-i! Perlumu réné gur arep ngécé, ta?! Wardi: Halah gojèg lho, Gong. Aku-i ènèk perlu karo kowé. Ènèk tawaran menarik nggo kowé. Bagong: Ora... Wardi: Dirungokné sik ta, lagi ngomong iya apa orané. Bagong: Ora! Pokoké ora ya ora. Marni mlebu gawakné wédang. Marni: Mangga Mas Wardi diunjuk wédangé.... Wardi: Walah Dik Marni, ndadak repot-repot, matur nuwun.. Marni: Mboten repot kok. Ngapunten nggih lèsèhan, sakniki niku kursi laris banget nang pasaran. Wardi: Weh napa nggih?! Haha! Lèsèhan malah pénak kok, kaya nang rapat RT rasané. Marni:
Monggo diunjuk... Marni lunga. Wardi: Wah ènèk wédang, saiki enaké karo udud, bèn nyamleng rembugané. Asbak, Gong, ènèk ta? Bagong: Ènèk.. (Njupuk asbak). Wardi: Dak kira asbak ya wis katut mbok dol. Bagong: Ndhasmu kuwi! Rokokmu isih? Wardi: Ooo ada dong! Nyoh, dak gawawkké senenganmu. Samsu! Bagong: (Nyumet rokok) Wis suwé aku ra udud Samsu... Wardi: Apa mandheg udud kowé? Bagong: Ya jik udud ning ganti Lodjie. Lha Samsu saiki larang tenan. Wardi: Énak ta? Mergané énak kuwi dadiné larang. Nya iki sak adhah pèk-en. Bagong: Ah rasah... Wardi: Wis ta, wong nyat Samsu kuwi mau dak tuku nggo kowé og! Nèk aku saiki wis ra doyan rokok dalam negeri, jaré para ahli saka luar negeri ora apik nggo kesehatan. Rokokku saiki iki, Marlboro, ben kaya koboi! Bagong: Gayamu! Ya wis, tur-nuwun lo, Di.
Wardi: Santai saja... Bagong: Ning aku tetep ora lho, Di. Sanajan rokok iki dak tampa. Wardi: Apané sing ora? Bagong: Lha ya apa sing arep mbok ajak nang aku. Wardi: Apa wis ngerti kok ngomong ora? Bagong: Di, aku wis ngerti kowé arep ngejak aku gawéan kaya ndhisik menèh, ta? Aku wis ora gelem ngono kuwi menèh sak plok-é aku rabi. Aku wis tobat. Wardi: Kuwi rak merga ndisik kowé cekel gawé. Saiki? Kowé rak bar dipecat, ta? Wis ra nduwé penghasilan, ta? Mending saiki kumat sukmbèn tobat menèh. Tobat ya tobat, ning kudu luwes nonton kahanan. Bagong: Iya nyat aku wis dipecat, ning sing jenengé tobat kuwi ya tobat! Tobat kok luwes! Aku wegah nèk anak bojoku dak pakani nganggo dhuwit kaya ngono. Wardi: Lhoh aku saiki ya wis nduwé anak bojo. Mulané aku mudheng yèn urip bebrayan kuwi butuh ragat nggo nyukupi kebutuhan. Bagong: Aku ora arep mbenerké utawa nyalahké caramu nyukupi butuh keluargamu. Kowé tetep dak anggep kanca, merga akdhéwé wis kekancan kat cilik. Wardi: Mulané kuwi, amarga kowé kuwi kancaku, aku péngin nulungi kuwi. Bagong: Apa njaluk tulung ta aku? Rak ora, ta? Wardi:
Apa kanca kuwi yèn nulungi kudu ngentèni dijaluk? Rak ya ora, ta? Aku ra tegel nonton kowé pontang-panting ngedoli perabotan gur nggo mangan. Atiku kegugah, Gong Bagong: (Ngguyu ngécé) Lucu! Wardi-Wardi, atimu kuwi kegugah nggo ngajak maling? Wis tur-nuwun! Matur nuwun uwis nduwé niatan apik nulungi kancamu sing kéré iki ! Matur nuwun, DiWardi, ning aku tetep ora! Wardi: Dipikir sik ta, Gong, paling ora isa dinggo nyukupi butuh ngasi kowé éntuk gawéan menèh. Bagong: Aku jik isa nyukupi butuh.. Wardi: Tenanan po-ra? Tuku Samsu waé ra kuat. Bagong: Wo asu! Nyoh! Ra-sudi aku ngudud rokok iki nèk mbok wènèhke gur nggo ngglembuk aku supayané gelem nandangi gawéan sing ra bener menèh. Nyoh! Saiki ketimbang dhéwé dadi pedhot kekancan luwih becik kowé mulih saiki, Di! (Nguncalke sak-bungkus rokok Samsu nyang Wardi) Wardi: Gong, Bagong, rokok iki dak gawakné nggo kowé amarga dhéwé kanca ora merga apa-apa, dadi tulung ditampa... Bagong: Ra sudi! Wardi: Dak sèlèhné kéné ya, iki nggonmu. Aku mulih sik, Gong. Oiya, jam pitu bengi nang panggon biasané... Bagong: Ngapa?!! Wardi: Yèn kowé sida gelem, akdhéwé rapat nang panggon biasané ngko bengi jam pitu. Oké? Aku bali sik... Bagong: Héh, Di! Rokoké gawa lunga!
Wardi: Yèn ra gelem guwak-en, kuwi rokokmu!!! Bagong: Wo asu! (karo njupuk rokok Samsu-né) Ora sudi ngudud! (dibanting). Marni njedhul. Marni: Ènèk apa, ta? Bagong: Dudu urusanmu! Marni: O, ya wis... (arep metu saka omah). Bagong: Heh, arep nangndi kowé?! Marni: Dudu urusanmu! Marni arep metu nanging dicandhet karo Bagong. Bagong: Kowé arep nènggoné Pono, ta? Iya, ta? Marni: Iya, aku mèh ngomong yèn sésuk wis wiwit nyambut gawé, ngapa? Bagong: Kowé jik takok ngapa? Apa kurang cetha apa sing dak jlèntrèhké mau? Apa kurang cetha omonganku mau? Marni: Mas, tulung Mas, tulung! Mbok sampéyan-i aja kebangetan anggoné... Bagong:
Nèk kowé jik gelem nggugu bojomu, aja mangkat! Marni: Sak karepmu! Sak uni-unimu, aku tetep bakal mangkat amarga iki kabèh nggo keluargané dhéwé. Nèk sampéyan njaluk digugu kuduné ya ajar nggugu, ajar ngrungokné omongané wong liya (Lunga). Bagong: Heh Mar... Marni, Marni! Asu...asu..bajingan ana-ana waé! Mlarat-larat, kowé thok waé kuwi wis marai susah kok ya ndadak ngajak kahanan abot liyané ta, Rat-mlarat. (Ngulati Samsu) Ash rokok Samsu asu jik nang kéné ta kowé, njaluk diudud pa piyé? Hè? Rasah nggodha kowé! Ooo dak sumet tenan kowé, mumpung aku ya belet ngising! (Rokoké disumet banjur lunga). BABAK 4 Samsul teka karo Begog. Begog: Saiki ndang celukna pakmu, Lé! Bèn ndang rampung urusané. Samsul: (Meneng karo ndingkluk). Begog: Gèk ndang, aku selak ana urusan liyané. Samsul: Nggih, lenggah riyin, Pak. Begog: Ya! Samsul mara mburi omah / metu saka panggung. Swara Samsul: Pak... Pak-é.. Swara Bagong: Ngapa! Swara Samsul:
Iki ènèk sing arep ketemu karo kowé, Pak. Swara Bagong: Sik lagi ngising!!! Samsul njedhul saka mburi. Samsul: Bapak nembé ngising niku, Pak? Begog: Wis ngerti! Samsul: Kok saget ngertos, Pak? Ngapunten napa ambuné dugi mriki? Begog: Ka kéné mau aku krungu bengokané Pakmu! Samsul: Oo, krungu kula kinten mambu. Lha pripun, Pak? Begog: Apané? Samsul: Bapak nembé ngising niku? Begog: Yo wis bèn ngising sik, apa mèh ditugel nèng tengah ndalan ― mesakké! Samsul: Jenengan entosi ten mriki? Begog: Lha ya iya, apa arep dak entèni nang ngarep WC! Samsul: Bapak niku menawi ngising suwé banget lhé, Pak. Begog: Sak suwé-suwéné ngising-i sepira, ta? Samsul:
Jenengan mboten ngertos kok. Bapak niku yèn babagan ngising wis ora kaya sabaené wong, isa suwé banget! Ibuk mawon sing tiyang sabar ngasi sambat. Begog: Mbok sak suwé-suwéné bakalé ya mesti entek ta ― tainé?! Samsul: Weleh napa nggih, Pak?!! Begog: Lha ya iya! Weteng karo silit kuwi wis dirancang sing gawé urip, pemasukan karo pengeluaran, dadi mbok sak suwésuwéné wong ngising kuwi rak ya bakal entèk taaaii...... Ashhh! Iki kok dadi ngrembug babagan ngising ta, iki! Aku réné kuwi mèh ketemu Bapakmu! Samsul: Lha nggih, Pak, karep kula niku, tinimbang jenengan kesuwén lé ngenteni perluné Bapak ten wingking nika, mangké kula dak matur dhéwé. Begog: Raimu! Raimu kuwi wis ra bakal dak percaya Lé, Lé! Pokoké aku kudu ketemu Bapakmu bèn ndang rampung urusan iki! Bagong njedhul. Bagong: Lhoh? Pak Begog? Ènten napa? Begog: Sul, kowé sing ngomong dhéwé nèng bapakmu apa aku sing ngomong? Bagong: Lhoh ènten napa ta? Sul ènèk apa iki? Samsul: Éh anu, Pak. Iki Pak Begog réné arep ketemu Bapak.... É..anu... Lha bareng tekan kéné jebul Bapak lagi ngising... Lha terus ngisingé Bapak... Begog: Ash kesuwén! Bagong: Nggih ngapunten Pak, menawi kula dèk wau ten wingking-é kesuwén, radi lara weteng kula. Samsul: Kula wau rak pun matur ta, Pak?! ― Bapak niku ngisingé suwé, jenengan mboten ngandel.
Bagong: Mboten ding, Pak. Biasané mboten. Begog: Piyé ta iki malah ngrembug babagan silit menèh! Aku ki réné mèh rembugan karo kowé, Gong. Babagan anakmu si Samsul iki, malah disuguhi silit! Bagong: Lhoh, Samsul ènten napa? Begog: Anakmu kuwi nggadhèkké kendaraané anakku. Bagong: Nggadhèkné kendaraané anaké jenengan?! Lha kok saged?!! Begog: Lha ya takonana anakmu kuwi! Cah-é nang kono kaé lho!!! Bagong: Kok isa ngono piyé ta, Sul?! Samsul: Lha aku butuh dhuwit og, Pak... Njaluk Bapak ya mesti ra diwènèhi.... Bagong: Lha kuwi kendaraané sapa? Samsul: Kendaraané Si Freda.. Bagong: Kok mbok gadhèkné? Pekok, pekok, pekokmu-i lho, Sul! Barangé uwong kok digadhèkné. Utekmu-i kebuntel tai ta, Sul? Ndhisik kendaraanmu ya ilang merga mlebu gadhèn ora ketebus, saiki kendaraané kancamu genti mbok blandhangké! Oalah Samsul, utegmu kethul! Kowé ki cilik dak gedhékné, bareng gedhé senengané nggadhé!! Kowé ngasi nekat ngono kuwi, butuh dhuwit nggo apa? Begog: Anakmu kalah totohan bal. Rong juta! Terus ra kuat mbayar! Bagong: Kalah ngasi rong juta, Sul?!
Samsul: Ora pak! Gur kalah sangangatus sangangpuluh lima ewu, petangatus...(995.400) Bagong: Lha terus? Samsul: Dak gadhèkné rong juta, sing sejuta dak basangké menèh, karepku dhuwit menang-é isa dak nggo nebus... Bagong: Terus kalah menèh !!?? Samsul: Menang pak... Bagong: Alhamdulilah!!!! Ya wis, dhuwité gek ndang dinggo nebus kendaraané kana... Begog: Kendaraané wis dak tebus nganggo dhuwitku, saiki kari ngijoli dhuwit nang aku. Bagong: Oo ya wis, dhuwité diwènèhké Pak Begog saiki, Sul... Samsul: Kosik pak... Bagong: Ora kosik-kosik! Ndang dirampungi gèk ndang njaluk ngapura! Samsul: Ceritané wi durung rampung... Bagong: Ceritané mengko dhisik! Perkara dhuwit luwih penting! Samsul: Lha iya dak cerita sik.. Bagong: Dhuwité sik diwènèhké! Samsul:
Nganggo dhuwit apa? Bagong: Ya nganggo dhuwit menangmu botohan kuwi no... Samsul: Wis ora ana! Bagong: Ora ana piyé karepmu? Samsul: Wis ora ana pak dhuwité... Bagong: Jaréné menang? Samsul: Nyat menang ning ceritané durung rampung. Mangkané dak cerita sik! Ngené lho tutugané... Bagong: Aja mbok tutugné ceritamu yèn pungkasané dhuwit rong jutane bakal ilang! Iya ta?!!! Samsul: Iya pak dhuwité dak basangké menèh nang Juventus.... Bagong: Lak tenan ta... Samsul: Mergané aku wis piling banget Juventus bakal menang. Eé, jebul... Bagong: Luput! Iya ta, luput?!! Kowé ki nyat jan cah luput! Kowé kuwi kat cilik dak jak nonton bal karepku bèn gedhéné dadi pemain bal! Éalah, malah luput, mrucut dadi tukang botoh bal. Samsul, Samsul..., mèh mari kapan kowé?! Ndhisik kendharaanmu dhéwé sing dadi korbané, saiki kendharaané wong liya... Terus piyé saiki nèk wis ngéné iki?!! Begog: Lha iya dhuwitku kudu diijoli! Yèn ora isa ya dak perkarakné nang Polisèn. Aku mara réné iki merga aku pilih perkara iki isa rampung kanti apik-apik, kekeluargaan! Merga aku wegah gawé kowé kewirangan nèk anakmu mlebu kunjaran. Merga piyé-piyé kowé iki tanggaku. Mudheng ta kowé, karepku iki? Bagong:
Nggih..ngertos kula. Kula nyuwun pangapura kaliyan matur nuwun, Pak.. Begog: Iya dak ngapura. Nanging Gong, kowé ya ngerti ta, aku kuwi ya dudu wong turah bandha. Dadi dhuwit sakmono kuwi kanggoku ya ora cilik. Kuwi dhuwit sing mestiné dak nggo kebutuhan liyané, nanging dak peksakné nggo nebus pit-é anakku dhisik. Dadi ya kudu ndang mbok ijoli, dak kèk-I wektu telung dina. Bagong: Tigang dinten, Pak?! Kula lagi blas-blasan niki, Pak. Jenengan ngertos ta kula bar dipecat... Begog: Wis pokoké piyé caramu aku ra péngin ngerti. Yèn ora, aku wis wegah menèh nèk malah keluargaku sing dadi nanggung salahé anakmu. Pokoké telung dina, titik! Luwih ka kuwi dak serahké polisi! Bagong: Nggih, Pak. Kula usahakné, Pak. Tigang dinten. Begog: Ya wis. Saiki aku bali. Dak eneteni... Telung dina, Gong. Bagong: Nggih, Pak. Matur nuwun... Matur nuwun. Begog mulih. Samsul: Pak... Bagong: Meneng... Samsul: Anu... Bagong: Meneng! Dak jaluk kowé meneng lan dak jaluk kowé ngrungokné omonganku iki! Bagong meneng sak untara. Ngunjal ambegan. Bagong: Sul, mbok dikapak-kapakna kowé anakku, mbok sak luput-luputmu, sak polah-polahmu kowé tetep anakku, tanggung jawabku. Terus mbok sak èlèk-èlèkku kaya ngapa, kowé ya kudu ngerti, aku iki bapakmu. Bapakmu, Sul! Sepisan iki rungokna omonganku, gugunen bapakmu sepisan iki.
Kowé isa ra janji ora bakal mbaleni ngené iki menèh? Mesakna wong tuwamu, mesakna Ibukmu. Saiki ngomong-a. Samsul: Iya, Pak. Aku janji ra bakal mbaleni. Aku kapok, kapok tenan. Bagong: Ya wis. Muga-muga waé kapokmu iki ora kapok lombok. Samsul: Tenan, Pak. Aku kapok tenan. Sumpah. Bagong: Yoh! Dak cekel omonganmu. Yèn kowé cah lanang tenan, kowé kudu ajar ngugemi omongané dhéwé. Saiki kowé nunggu omah. Ngko omongna Bukmu rasah nyambut gawé, omong-a nèk aku wis éntuk gawéan. Samsul: Lha Bapak arep nang ndi? Bagong: Arep ngestakké apa sing dijaluk-i nasib (Omongan karo awaké dhéwé). Samsul mlaku ndungkluk metu saka panggung. Bagong: Jebul nyat kudu ngéné ta? (Madhep nduwur) Nèk iki sing jenengan karepké, dak lakoni! Nèk iki dudu sing jenengan karepké, nyuwun ngapura kula sing bodho niki gur ngerti cara iki nggo ngrampungi masalah iki! Samsul mlayu mlebu. Samsul: Apa pak?! Bagong: Rapapa! Pokoké ngko ngomong-a Bukmu ngono mau. Meneng sak untara, musik nggambarké batiné Bagong. Bagong: Aku mangkat...
BABAK 5 Gendhing mlebu nggambaraké kahanan. Nang tengahé gendhing ana adegan Bagong karo Wardi lagi maling. Nang tengahé gendhing ana kenthongan karo bengokan: maling! Maling! Maling! Saka ngendingendi. Wardi njedhul ijèn nang panggung. Kétok megap-megap, panik, lan kewedèn. Wardi: Aduh piyé iki... piyé iki.... kecekel kowé, Gong! Aduh piyé iki... Modar.... modar tenan iki. Piyé iki? Nulungi pa ora ya? Lhoh! Sing ngrubung saya akèh, gek nggawa gebuk kabèh. Nulungi padha waé setor nyawa. Aku kudu piyé, piyé. Ahhhhh ndladuk dikepruki kowé, Gong! Muga-muga waé ra kenapa-kenapa kowé, Gong?! Ora ngasi ilang nyawamu, Gong. Lhoh-lhoh.... aja-aja... Lhoh-lhoh! Lhoh kok ana geni mbulatmbulat, apa kaé? Apa kaé? Bagong kaé? Bajingan! Kaé Bagong! Iya, kaé Bagong! Bagong diobong! Kejem temen wong-wongkaé! ― Aku kudu mlayu, kudu ndang mlayu nyelametké nyawaku. Gendhing saya banter, saya seru, lampu mati. Wardi: (Celuk-celuk semu mbisik) Mar, Marni...Mar! Marni...Marni... Lampu murup, Marni mbukakké lawang, Wardi langsung mlebu. Marni: Lhoh Mas Wardi ènèk apa? Kok bengi-bengi? Wardi: Iki aku réné, mèh ngekekké nang kowé titipané Bagong... (Ngelungké buntelan) Marni: Iki apa, Mas? Lha mas Bagong nang ndi? Kok wis wenginé kaya ngéné durung mulih? Wardi: Kuwi dhuwit saka Bagong, jaré dinggo ngrampungké urusané Samsul karo Pak Begog. Marni: Urusan apa? Wardi: Aku ra ngerti urusan apa, aku balik dhisik. Nèk ènèk sing takok apa-apa, aja kandha yèn aku réné.. (Wardi arep lunga ning mandeg menèh) Mar, aku jaluk ngapura... Wardi lunga.
Marni: Mas Wardi.... lha mas Bagong saiki nangndi? Ana swara telpun saka hapé sing dikanthongi Marni. Marni: Halo... Nggih nggih, kula bojoné, ènten napa? Musik mlebu nggambarké ana layon, Bagong mati Lampu mati. Marni: (Mbengok nang tengahé lampu mati) Mas Bagoooooooongg!!!!!!!!!!!!!!!!!!!!!!!!!!!!!!!!!!!!! EPILOG Swara Batin Bagong: Sing gedhé pangapuramu, Marni... Nyatané kudu ngéné. Sing gedhé pangapuramu, Marni. Aku kudu ninggal kowé. Jebul kudu ngéné, Marni. Jebul kudu ngéné pungkasané lelakonku, sing gedhépangapuramu. Kuatna atimu, Marni, aja mbok terus-terusna nangisi bojomu iki. Beningna pikirmu, Marni, merga kowé ijik kudu mlaku, aja klèru napak kaya bojomu iki, dhéwé wong cilik, Marni, kudu luwih ngati-ati. Ya ngéné iki nasibé wong cilik, Marni, klèru sithik isa dadi ilang nyawané. Wong cilik kuwi nyawané rèmèh, Marni, yo gur awake dhéwé sing kudu njagani. Wong-wong kaé ya asu! ― Maling-maling gedhé, koruptor-koruptor negara diculké, maling-maling cilik kecekel langsung dipecah ndhasé, ora dikèk-i sempet nggo tobat. Nanging Marni, aja mbok dadèkné dendam nang atimu. Iklasna, Marni. Iklasna bojomu iki sanajan kaya ngéné pungkasané lelakon nasib mlaratku. Sing gedhé pangapuramu, Marni... Rampung.